open-index/open-wikipedia-markdown huggingface dataset:
Hedmarksvidda

**Hedmarksvidda** er et natur- og rekreasjonsområde i Innlandet avgrenset av Østerdalen i øst, Hedmarksbygdene i sør og vest, og Sjusjøen/fylkesgrensa i nord. Området ligger i kommunene Løten, Hamar, Ringsaker og Åmot.

Området er mye brukt  turområde både sommer og vinter. Populære hytteområder er Budor, Gåsbu og St Olav.

Geografien i området er ikke spesielt dramatisk, men strekker seg allikevel fra 450 – 1000 moh med god utsikt over Hamar-regionen.

Dikteren Per Sivle har fått sin bauta på toppen av Nordhue (767 meter) på grensa mellom Løten og Elverum. Ifølge innskriften var det her Sivle fikk inspirasjon til diktet *Varde* (*Vardevakt*).

En annen topp er Gitvola, som i gammel tid ble ansett å være samlingssted for hekser og svartekunstnere, det lokale Bloksberg.

## Referanser


## Eksterne lenker
* Turforslag til Hedmarken og Hedmarksvidda på DNT og NRKs nettsted ut.no  
* Hamar og Hedemarken Turistforening
* Video fra teltur på Hedmarksvidda vinterstid
* Skikart over hedmarksvidda
Norske Gram

**Norske Gram** var et norsk plateselskap i Trondheim etablert i 1993 av platedirektør Gunnar Hordvik, som en fortsettelse av Plateselskapet som ble nedlagt samme år.

Selskapet utga i i hovedsak plater fra trønderske artister og gjenutgivelser fra eierens tidligere selskap eller av utgivelser i Sverige. Selskapet fortsatte å utgi norsk folkelig musikk og mottok for dette Bjellesauprisen i 1996.

Selskapet ble etter hvert overtatt av EMI og hadde Arve Løberg som daglig leder inntil 2001, da Stein Vanebo overtok. Norske Gram ble nedlagt våren 2002 som ledd i sammenslåingen av EMI og Virgin.
Hordvik fortsatte med plateselskapet Norwave fra 2002.

## Noen artister med utgivelser i Norske Gram
*Åge Aleksandersen
*D.D.E.
*Postgirobygget
*Henning Kvitnes
*Terje Tysland
*Aftenlandet
*Funhouse
*Soda
*Nidarosdomens Guttekor
*TrondheimSolistene
*Oslo Gospel Choir
*Bjølsen Valsemølle
*Brazz Brothers
*Arnsteins
*Ola Uteligger
*Claudia Scott
*Too Far Gone
*Flying Norwegians
*Björn Afzelius
*Scandinavia

## Referanser
Hurtig prototyping

**Hurtig prototyping** eller **hurtig modellfremstilling** (engelsk: *rapid prototyping*) kan vise til flere ulike metoder for å fremstille en forenklet modell med hensikt å hjelpe i utviklingsprosessen. Begrepet har i de senere årene særlig vært knyttet opp mot 3D-utskrift, men kan også benyttes om andre metoder som støping i plast, metall eller andre materialer, eller håndlagde modeller av papp, papir eller trolldeig. Å designe utkast til nettsider ved hjelp av blyant og papir (såkalte "wireframes") er et annet konkret eksempel på hurtig protyping.

3D-utskrift har de siste årene fått økt popularitet og utbredelse som metode for hurtig prototyping. Dette er en prosess som lagvis bygger opp modeller eller prototyper, og er et eksempel på en additiv prosess hvor materiale tilføyes, til forskjell fra maskinering som er en subtraktiv prosess hvor materiale fjernes. Den første kommersielle 3D-skriveren ble lansert i USA i 1985.

## Referanser


## Se også
*Prototype
*Industridesign
*Produktutvikling
Far, mor og oss

***Far, mor og oss*** er en humoristisk skildring av en families hverdagsliv under andre verdenskrig, skrevet av den norske forfatteren Johan Borgen under hans vanlige kåseripseudonym *Mumle Gåsegg*, og utgitt i 1945. 

Boken skildrer en familie med likhetstrekk med forfatterens egen: tre veslevoksne døtre, og barnslige kunstnerforeldre. Fortellerstemmen og synsvinkelen, som ligger hos den ene av døtrene, minner om Borgens ene barnebok fra tre år tidligere *[[Anes eventyr]]*

Boken ble utgitt på svensk samme år, med tittelen *Far mor och vi*.

## Referanser


## Eksterne lenker
* Utgaven fra 1995 hos Nasjonalbiblioteket.
Ulrich Fredrich von Cappelen

**Ulrich Fredrich von Cappelen** (1770&ndash;1820) var en norsk grosserer og skipsreder i Porsgrunn, født og oppvokst i Skien. 

## Virksomhet
Ulrich Fredrich startet sin egen forretningsvirksomhet med trelasthandel, sagbruk og skipsrederi i Skien. Han var blitt opplært i disse forretningsområdene gjennom farens store virksomhet. Ulrich Fredrich deltok i denne virksomheten sammen med faren og broren, i en periode da den var den største i Skien. En tid etter farens død i 1794, kjøpte Ulrich Fredrich herregården Frednes i Porsgrunn for sin store farsarv. Han flyttet dit ca. 1803 med sin familie og sin forretningsvirksomhet. Han fikk økonomiske problemer mens det var nedgangstider i markedene, og han mistet sin formue i tiden før sin død.

Ulrich Fredrich var den 4. mars 1814 med og underskrev fullmakt fra Porsgrunn by til Jørgen Aall som representant til riksforsamlingen på Eidsvoll.

## Familie
Ulrich Fredrich von Cappelen var sønn av Diderich von Cappelen (født 1734, død 1794), Skien, i ekteskap med Petronelle Pedersdatter Juell, og var bror til bl.a. eidsvollsmannen Didrich von Cappelen (død 1828), Skien, grosserer og jernverkseier Peder von Cappelen, Drammen, og Cathrine von Cappelen gift med statsråd Carsten Tank, Rød herregård.

Ulrich Fredrich ble den 26.2.1793 gift i Porsgrunn med Benedicte Henrikke Aall (født 1772 og død 1812). Hun var datter av Nicolai Benjamin Aall (1739&ndash;98), som var kjøpmann i Porsgrunn og eier av Ulefos Hovedgaard. Hun var søster av Jacob, Niels og Jørgen Aall. Stattholder Severin Løvenskiold var deres fetter gjennom hans mor, Benedicte Henriette Løvenskiold født Aall.

Blant Ulrich Fredrichs og Benedictes ni barn var: Jørgen Wright Cappelen, Ulrik Frederik Cappelen, Nicolai Benjamin Cappelen og Benedicte Cappelen. To andre av døtrene var gift med biskop Jens Lauritz Arup, den ene etter den andre. Ulrich Fredrich og Benedicte har en lang rekke etterkommere både i den såkalte "forlagsgrenen" i slekten Cappelen, og med bl.a. slektsnavn Arnesen, Borchsenius, Flood, Heftye, von Koss, Krohn, Langaard, Lund, Norby, Schiøtt, Seip, Smitt-Amundsen og Wildhagen.

Det finnes i etterslektens eie både portrettmalerier og silhuetter av Ulrich Fredrich og Benedicte. Deres storslagne bryllupsfeiring er skildret av hennes bror Jacob Aall i hans erindringer, og sitert i Haagen Krog Steffens' store bok om slekten Aall.

## Kilder
* E. A. Thomle: *Familien (von) Cappelen i Norge og Danmark*. J.W. Cappelens Forlag, Christiania 1896
* Haagen Krog Steffens: *Slægten Aall*, Kristiania 1908
* *Riksforsamlingens forhandlinger. 2 : Adresser og fuldmagter*, Kristiania 1914, side 290-291
* Finn C. Knudsen: *[[Eidanger]] – Porsgrunn*, Porsgrunn 1932, side 186-188
* Harald Bache Bystrøm: *Gatelangs i Porsgrunn*, Porsgrunn 1993, side 72-75
* Lambrecht Haugen: *Cappelen-slekten 1627-2008*, Rosendal 2008, side 61 og 139-141
Kjetil Aano

**Kjetil Aano** (født 29. april 1949) er tidligere prost i Tungenes prosti og tidligere generalsekretær i Det Norske Misjonsselskap (NMS).
## Liv og virke
Han var selv vært misjonær på Madagaskar for NMS i to omganger på til sammen sju år. Han har også vært  stiftskapellan hos biskop Ernst Baasland i Stavanger, menighetsprest i Hinna og  redaktør for Misjonstidende. Han ble generalsekretær for NMS i 2000.

I 2009 var han den av fem kandidater til bispestolen i Stavanger som fikk klart mest stemmer i kirkelige avstemninger, men han ble forbigått da kirkeminister Trond Giske i juni utvalgte Erling Pettersen til embedet. I den rådgivende avstemningen fikk Aano, som vant denne første runden, 122 førstestemmer og 264 stemmer totalt. Pettersen fikk 79 førstestemmer og 161 stemmer totalt.  I neste runde (Kirkerådet og biskopene) fikk Aano sju av ti førstestemmer fra biskopene (derav tre til Pettersen), og kom på førsteplass i Kirkerådets avstemning (10 stemte for Aano, og 5 for Pettersen). Det var derfor overraskende at Regjeringen på tross av et nokså klart kirkelig votum utnevnte Erling Pettersen til ny biskop i Stavanger i stedet for Aano. Kirke- og kulturminister Trond Giske sa selv etter utnevnelsen at Pettersens syn på homofili ikke hadde vært utslagsgivende. Han sa tvert imot at dette ikke hadde vært et tema i det hele tatt i denne sammenheng.

Kjetil Aano er sønn av tidligere stortingsrepresentant Jakob Aano.

## Referanser
Spenningskapende strategi

En **spenningskapende strategi** (italiensk: *strategia della tensione*) er en måte å oppnå makt på ved å splitte, manipulere og kontrollere folkeopinionen gjennom frykt, propaganda, desinformasjon, psykologisk krigføring, agent provocateurer og terroristhandlinger under falskt flagg.

Begrepet ble første gang brukt i en artikkel i avisen *The Observer* den 7. desember 1969. Avisen hevdet at USA samarbeidet med den daværende fascistiske greske regjeringen i å støtte fascistiske og nynazistiske terrorgrupper. Hensikten skal ha vært å spre panikk i befolkningen og utløse krav om en «sterk regjering» (diktatur) i Italia og Tyrkia, der de demokratiske institusjonene ifølge noen observatører ble truet av kommunistpartiene. Teorien er ikke alment akseptert, ettersom det ikke finnes beviser på at USAs regjering var direkte involvert i terrorhandlinger.

Begrepet ble igjen brukt under rettssakene i kjølvannet av terrorhandlingene i Italia på 1970-tallet og 1980-tallet, som blant annet ble utført av nyfascistiske terrorister med tilknytninger til organisasjonene Ordine Nuovo, Avanguardia Nazionale og Fronte Nazionale. De er også knyttet til Organizzazione Gladio, som var Italias forgreining av NATO-alliansens hemmelige hær *[[Operasjon Gladio|Stay Behind]]*.

## Referanser
Lars Nedland

**Lars Are Nedland** (født ), også kjent under artistnavnet «Lazare», er en norsk vokalist, trommeslager og keyboardist.

Lazare var med i norske band som Carpathian Forest i 1998, Ásmegin i 2003. Han spiller for Borknagar, Solefald og Age of Silence. Nedland jobber som regissør, og har blant annet regissert *[[Skaperen]]* på TV 2 og *[[Krimkommisjonen]]* på TVNorge.

Lars Nedland er bror til Sindre Nedland, som var vokalist og keyboardist i bandet In Vain.

## Diskografi

**Solefald**
* *Jernlov* (demo) (1996)
* *[[The Linear Scaffold]]* (1997)
* *[[Neonism]]* (1999)
* *[[Pills Against the Ageless Ills]]* (2001)
* *[[In Harmonia Universali]]* (2003)
* *[[Red for Fire: An Icelandic Odyssey Part 1]]* (2005)
* *[[Black for Death: An Icelandic Odyssey Part 2]]* (2006)
* *[[The Circular Drain]]* (2008)
* *[[Norrøn livskunst]]* (2010)
* *World Metal. Kosmopolis Sud* (2015)

**Borknagar**
* *[[Quintessence (Borknagar-album)|Quintessence]]* (2000)
* *[[Empiricism (Borknagar-album)|Empiricism]]* (2001) 
* *[[Epic (Borknagar-album)|Epic]]* (2004)
* *[[Origin (Borknagar-album)|Origin]]* (2006)
* *[[For the Elements (Borknagar-album)|For the Elements]]* (2008)
* *[[Universal (Borknagar album)|Universal]]* (2010)
* *Urd* (2012)
* *Winter Thrice* (2016)
* *True North* (2019)

**Age of Silence**
* *[[Acceleration (album)|Acceleration]]* (2004)
* *[[Complications - Trilogy Of Intricacy]]* (2005)

**Ásmegin**
* *[[Hin vordende sod & sø]]* (2003)

**Böh**
* *[[Böh (album)|Böh]]* (2001)

### Gjestemusiker
* Carpathian Forest – *[[Black Shining Leather]]* (trommer) (1998)
* Vintersorg – *[[Visions From The Spiral Generator]]* (hammondorgel) (2002)
* Vintersorg – *[[The Focusing Blur]]* (hammondorgel, vokalist) (2004)
* Sturmgeist – Meister Mephisto* (vokalist) (2005)
* [[Winds (band)|Winds]] – *Prominence and Demise* (vokalist) (2007)
* [[Havoc Unit]] – *h.IV+'' (vokalist) (2008)
* Rotting Christ - Holy Mountain (vokal) (2022)

## Eksterne lenker
*
Years of Refusal

***Years of Refusal*** er tittelen på det niende studioalbumet til Morrissey. Det kom ut tre år etter hans forrige studioalbum, *[[Ringleader of the Tormentors]]*. På insiden av coveret så finner en oljemaleriet Bodegon Con Jarra de Vino fra 1914, av A. Fuentes.

## Sporliste
# «Something Is Squeezing My Skull» (Morrissey/Alain Whyte) – 2:38
# «Mama Lay Softly on the Riverbed» (Morrissey/Whyte) – 3:53
# «Black Cloud» (Morrissey/Boz Boorer) – 2:48
# «I'm Throwing My Arms Around Paris» (Morrissey/Boorer) – 2:31
# «All You Need Is Me» (Morrissey/Jesse Tobias) – 3:13
# «When Last I Spoke to Carol» (Morrissey/Whyte) – 3:24
# «That's How People Grow Up» (Morrissey/Boorer) – 2:59
# «One Day Goodbye Will Be Farewell» (Morrissey/Boorer) – 2:57
# «It's Not Your Birthday Anymore» (Morrissey/Whyte) – 5:10
# «You Were Good in Your Time» (Morrissey/Whyte) – 5:01
# «Sorry Doesn't Help» (Morrissey/Tobias) – 4:03
# «I'm OK by Myself» (Morrissey/Tobias) – 4:48

## Musikere
### Bandet
* Morrissey – vokal
* Boz Boorer – gitar, trommer, backingvokal
* Jesse Tobias – gitar
* Solomon Walker – bass
* Matt Walker – trommer
* Roger Manning – keyboard
* Mark Isham – trompet
* Jeff Beck – gitar («Black Cloud»)
* Michael Farrell – keyboard, munnspill, kubjelle («That's How People Grow Up»)
* Kristeen Young – backingvokal («That's How People Grow Up»)
* Chrissie Hynde – backingvokal («Shame Is the Name»)

## Eksterne lenker
*
Lundfly

* hagelundfly
* busklundfly
* broket lundfly
* brunt lundfly

**Lundfly** (*Lacanobia* spp.) er en slekt av nattfly som tilhører underfamilien Hadeninae. Fire arter er funnet i Norge, alle er vanlige i Sør-Norge. De utgjør en nokså enhetlig gruppe.
## Utseende
Middelsstore (vingespenn 36 – 42&nbsp;mm), kraftige nattfly, mer eller mindre brune på farge. Et karakteristisk trekk er at den hvite bølgelinjen, som går langs forvingens ytterkant, danner en w i midten. Ellers har de vanligvis de vingetegningene som er typiske for nattfly, bortsett fra mørke eksemplarer, særlig av hagelundfly. Bakvingene er grå. Larven er naken, ofte grønn.
## Levevis
Disse artene har larver som kan leve på en rekke ulike planter, både løvtrær, busker og urter. De voksne sommerfuglene flyr om natten, mest tidlig på sommeren. De kommer gjerne til lys.

## Utbredelse
Denne slekten finnes bare i den palearktiske sone og Nord-Amerika.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Hadeninae
************** Stammen Hadenini
*************** Slekten lundfly, *[[Lacanobia]]* Billberg, 1820
**************** Underslekten *[[Dianobia]]*
***************** broket lundfly, *[[Lacanobia contigua]]* (Denis & Schiffermüller, 1775)
***************** brunt lundfly, *Lacanobia suasa* (Denis & Schiffermüller, 1775)
***************** busklundfly, *[[Lacanobia thalassina]]* (Hufnagel, 1766)
**************** Underslekten *[[Diataraxia]]*
***************** *[[Lacanobia amurensis]]* (Staudinger, 1901) – nærmest funnet i Danmark
***************** *[[Lacanobia blenna]]* (Hübner, 1824)
***************** hagelundfly, *Lacanobia oleracea* (Linnaeus, 1758)
***************** *[[Lacanobia praedita]]* (Hübner, 1813)
***************** *[[Lacanobia splendens]]* (Hübner, 1808) – funnet i Finland og Danmark
**************** Underslekten *[[Lacanobia]]* (i snever forstand)
***************** *[[Lacanobia w-latinum]]* (Hufnagel, 1766) – funnet i Sverige, Finland og Danmark

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lacanobia_oleracea.html
* Fauna Europaea, utbredelsesdatabase for europeiske dyr. http://www.faunaeur.org/ 

## Eksterne lenker
*
Berit Øksnes Gjerløw

**Berit Øksnes** (født 13. april 1959) er politiker (KrF) og luthersk prest i Den norske kirke. Hun ble sokneprest i Skiptvet i Østfold i 1993. 

Hun var statssekretær for KrF i Kultur- og kirkedepartementet i Bondevik II-regjeringen fra 2001&ndash;2005. 

Hun var nominert til bispestilling i Møre i 2008.

Øksnes har sittet i styret for Misjonshøgskolen siden 2006, og hun ble valgt leder i 2008. Hun har også vært nestleder i Presteforeningen.

Den 29. august 2010 ble hun innsatt som prost i Asker prosti.

## Referanser




## Eksterne lenker
*
Pardubice

**Pardubice** er den største byen og administrasjonssenter for regionen Pardubice i Tsjekkia ved elva Elben, 104 km øst for Praha. 

## Historie
Byen ble grunnlagt rundt 1340, men det hadde vært et kloster her siden tidlig på 1200-tallet.
Pardubice har et gammelt sentrum med mange restauranter. Her finner en også et gammelt tårn og et nylig renovert slott. Arnošt av Pardubice, den første erkebiskopen i Praha, var født i Pardubice i 1297.

## Næringsliv
Pardubice er en viktig industriby, og her finnes blant annet en kjemisk fabrikk (som produserer Semtex, et plastisk eksplosiv), et oljeraffineri, en fabrikk for tungt maskineri og elektronisk utstyr.

## Annen informasjon
Siden 1874 har det blitt arrangert et svært kjent hesteløp her, *Velká Pardubická*. Det er sagt at dette er det hardeste hesteløpet på kontinentet. En annen sportsbegivenhet som blir arrangert her er det årlige speedwayløpet Golden Helmet of Pardubice. Løpet har blitt arrangert siden 1929 og har deltagere fra alle verdenshjørner.

## Bildegalleri

Pardubice CZ Zelena brana.JPG|Det grønne tårnet
Kostel sv. Bartoloměje, Pardubice.jpg|Bartolomeuskirken


## Referanser


## Eksterne lenker
*
Tila Tequila

**Nguyễn Thị Thiên Thanh**, (født 1981), kjent som **Tila Tequila**, er en amerikansk TV-personlighet, internettkjendis, modell, skuespiller, musiker og låtskriver.

## Bakgrunn og familie
Nguyen ble født den 24. oktober 1981 i Singapore, der hennes familie emigrerte fra Vietnam etter Vietnamkrigen. Da hun var ett år gammel flyttet hun og hennes familie til Alief, en forstad til Houston i Texas.

Nguyen forlovet seg med Johnson & Johnson-arvingen og jetsetteren Casey Johnson i desember 2009. Kort tid etter, 4. januar 2010, døde Johnson.

## Profesjonell karriere
Nguyen ble kjent med sine opptredener i *Stuff*, *[[Maxim]]*, ''Time'' og i Penthouse, i tillegg til sin rolle som programleder for Fuse TV.

Fra 2007 til 2008 hadde Nguyen sin egen TV-serie, realityserien *A shot at Love med Tila Tequila* på MTV. Serien hadde premiere 9. oktober 2007 og ble avsluttet 8. juli 2008 etter to sesonger.

Som musiker har Nguyen utgitt EP-ene *Sex* (2007) og *Welcome to the Dark Side* (2010).

## Nazisme
Hun er blitt utestengt fra Twitter og Facebook og kastet ut av den britiske realityserien * Celebrity Big Brother* på grunn av nazistiske uttalelser og opptredender. Blant annet ga hun uttrykk for at kommentatoren Ben Shapiro burde «bli gasset og sendt hjem til Israel», at det bare var to ting hun gladelig ville ofre livet for, nemlig «utryddelsen av alle jøder og bevaring av den hvite rase» og at asiater ville bli respektert dersom det fantes en «asiatisk versjon av Adolf Hitler [...] jeg vil gjerne være den personen; jeg vil redde verden fra den sionistiske sykdommen.» Hun har også offentliggjort en artikkel med tittelen «Hvorfor jeg har sympati for Hitler: Del I» og bilder hvor hun bærer hakekorsbind eller strekker ut høyre arm i nazihilsen med teksten «Seig heil!»

## Referanser


## Eksterne lenker
* 
* 
* 
*
Holmenkollsøndagen

**Holmenkollsøndagen** er siste arrangementsdag i Holmenkollrennene og har vært arrangert nesten hvert år siden 1892, med unntak for krigsårene 1941&ndash;1945 og årene 1898, 1954,1994 og 2009. Avslutningsøvelsen er spesielt hopprenn i Holmenkollbakken og regnes for å være en stor folkefest. Det er tradisjon at kongen og Hans Majestet Kongens Garde deltar. Rennet i 1946 samlet store folkemengder, for første gang over 100 000.

## Fra kombinert til spesialrenn i hopp
I årene 1892&ndash;1932 besto konkurransen av 18. kilometer langrenn, gjennomført på lørdagen, og deretter hopprenn på søndag. Fra 1933 ble det innført spesialrenn hopp og dette regnes i dag som selve hovedrennet selv om kombinert fortsatt er en øvelse på programmet.

## Referanser
Mary Higgins Clark

**Mary Higgins Clark** (født 24. desember 1927, død 31. januar 2020) var en amerikansk forfatter. Hun skrev 50 bøker; de fleste ble bestselgere i USA.

## Bibliografi

### 1968-1990
* 1968 *Aspire to the Heavens*/*Velkommen hjem, Herr President*
* 1975 *Where are The Children*/*Hatets gisler*
* 1977 *A Stranger is Watching*/*Øyenvitnet*
* 1980 *The Cradle Will Fall*/*Gjøkungen*
* 1982 *A cry in the Night*/*Ett skrik i natten*
* 1984 *Stillwatch*/*Navnløs fiende*
* 1987 *Weep No More, My Lady*/*Sluttspill*
* 1989 *While My Pretty One Sleeps*/*Mens min elskede sover*
* 1989 *The Anastasia Syndrom and Other Stories*/*Anastasiasyndromet og fire andre noveller*
* 1990 *Voices in the Coal Bin*

### 1990-1999
* 1991 *Loves Music, Loves to Dance*/*Den siste dansen*
* 1992 *All Around the Town*/*Stemmenes rop*
* 1993 *I'll be Seeing You*/*Noen ser deg*
* 1993 *Detah on the Cape and Other Stories*
* 1993 *Milk run and Stowaway*
* 1994 *Remeber Me*/*En siste hilsen*
* 1994 *The Lottery Winner*
* 1995 *Let Me Call You Sweetheart*/*Kjærlighetsmordet*
* 1995 *Silent Night*/*Stille natt*
* 1996 *Moonlight Becomes You*/*Stille som i graven*
* 1996 *My Gal Sunday*
* 1997 *Pretend You Don't See Her*/ *Lacey/Alice*
* 1998 *You Belong to Me*/*Du tilhører meg*
* 1998 *All Through the Night*/*Et barn er født*
* 1999 *We'll Meet Again*/*Vi møtes igjen*

### 2000-2009
* 2000 *Before I Say Good-Bye*/*Før jeg sier farvel*
* 2000 *Deck the Halls*/*Det skjedde i de dager*
* 2001 *On the Street Where You Live*/*I gaten hvor du bor*
* 2001 *He Sees You When You're Sleeping*/*Deilig er jorden, merkverdig er Guds himmel*
* 2002 *Daddy's Little Girl*/*Pappas lille pike*
* 2003 *The Second Time Around*/*Den siste valsen*
* 2004 *Nighttime is My Time*/*Min tid er natten*
* 2004 *The Christmas Thief*
* 2005 *No Place Like Home*/*Lille Lizzie vender tilbake*
* 2006 *Two Little Girls in Blue*/*To små jenter i blått*
* 2006 *Santa Cruise*
* 2007 *Ghost Ship: A Cape Cod Story*
* 2007 *I Heard That Song Before*/*Den sangen har jeg hørt før*
* 2008 *Where Are You Now?*/*Hvor er du nå?*
* 2008 *Dashing Through the Snow*
* 2009 *Just Take My Heart*/*Et hjerte til begjær*

### 2010-2015
* 2010 *The Shadow of Your Smile*/*Skyggen av ditt smil*
* 2011 *I'll Walk Alone*/*Helt alene*
* 2011 *The Magical Christmas Horse*
* 2012 *The Lost Years*/*Hemmeligheter fra fortiden*
* 2013 *Daddy's Gone A Hunting*/*Drømmer dreper ikke*
* 2014 *I've Got You Under My Skin*/*Hevnens farge er blå*
* 2014 *The Cinderella Murder*/*Askepottmordet* (med Alafair Burke)
* 2015 *The Melody Lingers on*/*Melodien lever videre*
* 2015 *All Dressed in White*/*Bruden som forsvant (med Alafair Burke)
* 2016 *As Time Goes By*
* 2016 *The Sleeping Beauty Killer*/*Tornerosemordet* (med Alafair Burke)
* 2017 *All By Myself, Alone*/*Aldri mer alene*
* 2017 *Every Breath You Take* (med Alafair Burke)
* 2018 *I've Got My Eyes on You*/*Øynene som ser*
* 2018 *You Don't Own Me* (med Alafair Burke)
* 2019 *Kiss the Girls and Make Them Cry''

## Referanser


## Eksterne lenker
* 
* 
*
Alisa Andersen

**Alisa Phimpha Andersen** (født 1989) er en norsk friidrettsutøver som primært satser på sprint. Alisa startet karrieren i Malm IL i en alder av 15 år, men representerer for øyeblikket Steinkjer Friidrettsklubb. 

Hun har NM-medaljer både på junior- og senior-nivå, og har representert Norge blant annet i Nordisk juniorlandskamp.

## Medaljer i norske mesterskap

## Rekorder
* 60 m: **7,84** sekund
* 100 m: **12,28** sekund
* 150 m: **19,24** sekund
* 200 m: **24,74** sekund
* 400 m: **58,55** sekund
* Lengde: **4,86** meter
* Kule: (4 kg): **7,64** meter   (5 kg): **7,69** meter

## Referanser




## Eksterne lenker
* Personlige rekorder i Steinkjer Friidrettsklubb
* Alisa vil bli historisk
Thomas Kronenes

**Thomas Kronenes** (født ), også kjent under artistnavnet «Pest», er en norsk black metal vokalist, mest kjent for sitt arbeid i det norske bandet Gorgoroth.

Pest var også en av grunnleggerne i bandet Obtained Enslavement i 1989. i 1995 fikk Pest tilbud av Infernus om å bli med i Gorgoroth som deres nye vokalist. Det valgte Pest å takke ja til. Han sluttet i Gorgoroth i 1997, men ble igjen med i bandet i 2009. Han har også gjort vokal for de amerikanske bandene Octagon og Blood Stained Dusk.

## Diskografi
### Gorgoroth
* *[[Antichrist]]* (1996)
* *[[The Last Tormentor]]* (EP) (1996)
* *[[Under The Sign Of Hell]]* (1997)
* *[[Destroyer, or About How to Philosophize With the Hammer|Destroyer]]* (1998)
* *Bergen 1996* (EP) (2007)
* *[[Quantos Possunt ad Satanitatem Trahunt]]* (2009)

### Obtained Enslavement
* *Obtained Enslavement* (demo) (1992)
* *Out of the Crypts* (demo) (1993)
* *Centuries of Sorrow* (1994)
* *Witchcraft* (1997)
* *Soulblight* (1998)
* *The Shepherd and the Hounds of Hell* (2000)

### Blood Stained Dusk
* *Black Faith Inquisition* (2008)

## Eksterne lenker
*
Jakov Fak

**Jakov Fak** (født 1. august 1987 i Rijeka) er en  kroatisk skiskytter som fra sesongen 2010-2011 konkurrerer for Slovenia. Han overrasket en hel skiskytter-verden da han tok bronsemedalje på normaldistansen (20 km) for menn under VM i skiskyting 2009 i Pyeongchang. Etter strålende skyting og god fart i sporet, tok han Kroatias første VM-medalje i skiskyting bak vinneren Ole Einar Bjørndalen og Christoph Stephan på andreplass. Faks beste plassering i verdenscupen før VM var en 16.-plass, og han klarte en 14.-plass på åpningsdistansen (sprint) i VM. Han var for øvrig Kroatias eneste mannlige deltaker i VM. 

I november 2010 fikk Fak slovensk statsborgerskap, og representerer dermed Slovenia. Han ble verdensmester på normaldistansen 20 km under VM i skiskyting 2012 i Ruhpolding. Under VM i skiskyting 2013 i Nové Město tok han bronse på 10 km sprint. Han ble igjen verdensmester under VM i skiskyting 2015 i Kontiolax, hvor han vant 15 km fellesstart.

Han tok sølv på normaldistansen under Vinter-OL 2018 i Pyeongchang.

## Verdenscupseire

## Referanser


## Eksterne lenker
* 
* Fak: Moj životni san se ispunio već ove godine  Nettside på kroatisk
Shunde

**Shunde** (kinesisk: 顺德区; pinyin: *Shùndé Qū*, kantonesisk: *Seuhn Dak*) er et bydistrikt i byprefekturet Foshan i provinsen Guangdong i Folkerepublikken Kina. 

Befolkningen var på  innbyggere i 2010.

Det store kjøkkenindustrikonsernet Midea har hovedkontor i Shunde, likeså klimaanleggprodusenten Galanz.

## Administrative enheter

## Samferdsel
### Jernbane
Høyhastighetsbanen Guangzhou–Zhuhai Intercity Mass Rapid Transit betjener byen.

### Vei
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

## Referanser


## Eksterne lenker
* Lokalregjeringens side
Conghua

**Conghua** (kinesisk: 从化市; pinyin: *Cónghuà Shì*) er et byfylke i den subprovinsielle by Guangzhou (Kanton) i provinsen Guangdong i Folkerepublikken Kina. 

I 1999 talte det 504&nbsp;114 innbyggere.

## Kulturminner
Guangyu-anetempelet (*Guangyu ci*, 广裕祠) ble i 2006 tilføyet på Folkerepublikken Kinas liste over nasjonale historiske minnesmerker og kulturgoder.

## Administrative enheter

## Referanser


## Eksterne lenker
* Offisielle websider  
* Anetempelet Guangyu mottar FN-pris
Pengjiang

**Pengjiang** (kinesisk: 蓬江区; pinyin: *Péngjiāng Qū*) er et bydistrikt sentralt i byprefekturet Jiangmen i provinsen Guangdong i Folkerepublikken Kina. 

Det har et areal på 325&nbsp;km² og teller ca. 430&nbsp;000&nbsp;innbyggere.

Selve storbyen Jiangmen er delt i to bydistrikter, Pengjiang og Jianghai, som ligger på hver sin side av floden Peng.

## Eksterne lenker
* Lokalregjeringens hjemmesider
Jenny Hansson

**Jenny Hansson** (født 26. august 1980) er en svensk langrennsløper. Hun representerer Åre Längdskidklubb  i Jämtland.

Hansson vant Vasaloppet i 2011, ble nummer to i 2007 og 2008 og nummer fire i 2010. Hun vant Marcialonga i 2008 og 2010, og hun vant kvinneklassen i Birkebeinerrennet 2010. Hun vant FIS Marathon Cup sammenlagt i 2009 og 2010.

Hansson bestemte seg for å legge opp i mai 2013.

## Referanser


## Eksterne lenker
*
Rongcheng (Jieyang)

**Rongcheng** (kinesisk: 榕城区; pinyin: *Róngchéng Qū*) er et bydistrikt i byprefekturet Jieyang i provinsen Guangdong i Folkerepublikken Kina. 

Det har et areal på 347&nbsp;km² og teller 746&nbsp;354&nbsp;innbyggere (2010).

## Referanser


## Eksterne lenker
* 
* Infoside
Fengxi

**Fengxi** (kinesisk: 枫溪区; pinyin: *Fēngxī Qū*) er et bydistrikt i byprefekturet Chaozhou i provinsen Guangdong i Folkerepublikken Kina. Det har et areal på 24&nbsp;km² i teller ca. 106&nbsp;200&nbsp;innbyggere.

## Eksterne lenker
*
Orne (elv)

**Orne** er en elv i Normandie, nordvest i Frankrike. Den munner ut i Den engelske kanal ved havnen Ouistreham. Elven har sitt utspring i Aunou-sur-Orne øst for Sées. En av sideelvene til Orne er Odon. 

Orne dannet den østlige flanken for de allierte som en del av invasjonen i Normandie under annen verdenskrig den 6. juni 1944. Orneelven var faktisk de alliertes første fase på D-dagen. 

Orne renner gjennom følgende departement og byer: 
* Orne (kalt opp etter elven): Sées, Argentan 
* Calvados: Thury-Harcourt, Caen, Ouistreham

## Hydrologi og vannkvalitet
Vannet i Orne er normalt moderat grumsete og brunt i fargen, og pH-verdien i elven har blitt målt til 8,5 ved byen St. Andre sur Orne hvor vannet om sommeren når en temperatur på omkring 18 °C. Den elektriske ledeevnen i Orne er målt til 30 micro-Siemens pr. centimeter.

## Referanser


## Eksterne lenker
* 
* Orne på Sandre databasen (fransk)
Søvitt

**Søvitt** er en magmatisk bergart som består av kalkspat og mineraler hvor blant annet grunnstoffet niob inngår. Forekomster av søvitt er funnet ved gårdene Søve og Tufte i Fensfeltet på Ulefoss i Telemark fylke.
Søvitt er en hvit, marmorlignende, magmatittisk kalkstein. 

Søvitt forekommer som store og små ganger i fenitt, hovedsakelig i den nordlige og den vestlige delen av Fensfeltet. Bergarten holder seg hvit, selv på forvitret overflate. Søvittens hovedmineral er kalsitt (kalkspat), kalsiumkarbonat, CaCO3 (hvit). Kalsitten utgjør 70–95 prosent av bergarten og danner en jevnt kornet masse. Kornstørrelsen varierer fra sted til sted, fra 0,5 til 5 mm (fra fin- til middelskornet). Underordnede lyse mineraler er dolomitt, kalsium-magnesium-karbonat, (Ca,Mg)2(CO3)2 (hvit) (utgjør ofte ca. 10 % av bergarten), og apatitt, et fluor- og klorholdig kalsiumfosfat, Ca5(PO4)3(F,Cl,OH), synlig som små, fargeløse nåler (utgjør 3–7 %
Kolbjørn Knudsen

**Kolbjørn Knudsen** (1897–1967), var en norskfødt svensk skuespiller. Benevnes også som *Kolbjörn Knudsen* eller *Colbjörn Knudsen*.
 
Knudsen var elev ved Lorensbergsteatern i Göteborg 1919-1922, han debuterte på scenen 1923 og var engasjert ved Lorensbergsteatern til 1927. Kolbjørn Knudsen flyttet over til Konserthusteatern før han kom til Stockholm og Dramaten i 1927. Han vendte tilbake til Göteborg og Lorensbergsteatern i 1932 og arbeidet der fram til 1934 da han ble engasjert ved Göteborgs stadsteater.

## Filmografi
### Langfilm
*1963 – * Nattverdsgjestene* – Knut Aronsson, klokker
*1961 – *Briggen Tre Liljor* – godseier Sintor
* 1957 – *[[Synnøve Solbakken (1957)|Synnøve Solbakken]]* – Nordhaugsbonden, Knuts far
*1957 – *Ingen morgondag* – Bergas, Astrids mann 
*1956 – *Den blå tulipan* – prost Frithiof Bergzell (Original tittel: Där möllorna gå ...)
* 1955 – *[[Vildfugler]]* – skipskaptein Hern, Lenas og Esters far
* 1954 – *[[Seier i mørket (film fra 1954)|Seier i mørket]]* – Anders Johansson, bonde, Gustafs far
*1953 – *Ingen mans kvinna* – Jonas Persson 
* 1953 – *[[Veien til Klockrike (film)|Veien til Klockrike]]* – Ingas far (kreditert som Colbjörn Knudsen)
*1953 – *Barabbas* – oppsynsmann i koppergruven på Kypros
*1952 – *Kärlek* – Brandeus, prost 
* 1949 – *[[Kärleken segrar (1949)|Kärleken segrar]]* – Hartman, lege, svensk røde korssjef
*1948 – *Lappblod* – Oula, rik same 
* 1948 – *[[Havnebyen (film)|Havnebyen]]* – sjømann (scene klippet bort i den endelige filmen)
* 1947 – *[[Rallare (film)|Rallare]]* – Holmberg, baneingeniør
* 1947 – *[[Maj på Malø (film)|Maj på Malø]]* – "Marseljäsarn", skurk 
*1946 – *Ødemarkspresten* – Huggen, sadistisk gruveformann 
*1945 – *Flickorna i Småland* – Måns Tattare
* 1945 – *[[Svarta rosor (1945)|Svarta rosor]]* – doktor Wingård, lege (ikke kreditert)
* 1944 – *[[ Sangerprinsen  (film)| Sangerprinsen ]]* – kong Oscar I (Originaltittel: Prins Gustaf)
* 1944 – *[[Flickan och Djävulen]]* – bonden Klas 
* 1944 – *[[Vi behöver varann]]* – en arbeider i Konsumbutikken
*1944 – *Jeg er ild og luft* – skuespiller ved Stora Teatern
* 1943 – *[[Livet på landet (1943)|Livet på landet]]* – Carl Brockman, godseier 
*1943 – *Jeg drepte* – Allen, kriminaletterforsker (kreditert som Colbjörn Knudsen)
*1943 – *Anna Lans* – politietterforsker 
*1943 – *Ungt blod* – Karl-Hugo Stadius, lektor
* 1942 – *[[ Fangen på Vaxholm ]]* – major Rutger Canitz (Original tittel: General von Döbeln)
* 1937 – *[[Konflikt (film)|Konflikt]]* – skipsverftarbeider som ruller opp en trosse (ikke kreditert)
* 1930 – *[[Charlotte Löwensköld (1930)|Charlotte Löwensköld]]* – Pontus Friman, Karl Arturs venn
* 1928 – *[[Synd (film, 1955)|Synd]]* – kafégjest

### TV
* 1958 – Galgmannen  – Christoffer Toll
* 1960 – Den ljusnande tid  
* 1962 – Generalskan  – Generalen 
* 1962 –  Måsarna  
* 1961 –  En handelsreisendes død  – Willy Loman 
* 1961 –  Ur Peer Gynt 
* 1964 –  Slutet på början (The end of the beginning) –  Darry Berrill

### Kortfilm
*1956 – *En vanlig vardag* – disponenten
*1951 – *Ett hörn i norr*

## Teater
### Roller
(i utvalg)

## Referanser


## Eksterne lenker
*
Cristina Paluselli

**Cristina Paluselli** (født 23. oktober 1973) er en italiensk tidligere langrennsløper.

Paluselli var med på det italienske stafettlaget som tok bronse i VM 2001 i Lahtis. Hun ble nummer 39 på 10 km klassisk i begge sine OL-deltakelser, i 2002 og i 2006.

Hun vant Birkebeinerrennet i 2005, Vasaloppet i 2006 og Marcialonga i 2005 og 2006. Etter seieren i Vasaloppet i 2006 ble hun beskyldt for juks etter at hun hadde blitt dyttet av sin trener. Åsarna IK la inn protest, men denne ble avvist av juryen. Åsarna IK appellerte avgjørelsen til appellutvalget i det internasjonale skiforbundet som avviste appellen.

Hun vant FIS Marathon Cup sammenlagt tre år på rad fra 2004 til 2006.

## Se også
* Liste over vinnere i Vasaloppet

## Referanser



## Eksterne lenker
*
Régence

***Régence*** (opprinnelig et fransk ord som betyr *[[regent]]* ) er en periode i fransk historie mellom 1715 og 1723, da kong Louis XV var mindreårig og landet ble styrt av en regent, Filip II av Orléans, Louis XIV nevø. 

## Kultur
Régence-perioden markerer slutten for Versailles som politisk maktsentrum. Regentens hoff var i Palais Royal i Paris. Perioden markerer også starten for salongene i Paris som kulturelle sentre. Dette var møteplasser for intellektuelle og sentrum for en diskret, liberal motstand mot offisiell politikk. I salongene kunne aristokratene også lettere få omgang med høyborgerskapet i den nye atmosfæren preget av avslappende dekorum, behag og intimitet.

## Kunsthistorie
I kunsten regnes Régence-stil som en tidlig form for rokokko, slik man eksempelvis ser det i maleriene til Antoine Watteau (1684–1721). Perioden regnes fra rundt 1700 og noen tiår fremover. Man finner Régence-stil i Norge rundt 1710. Stilen preget perioden fram til rokokkoen kom for fullt rundt 1750.
Henri de Pauw

**Henri De Pauw** (født 26. februar 1911) var en belgisk vannpolospiller som deltok i flere olympiske leker, 1928 i Amsterdam, 1936 i Berlin og 1948 i London. 
  
De Pauw vant en olympisk bronsemedalje i vannpolo under OL 1936 i Berlin. Han var med på det belgiske laget som kom på tredjeplass i vannpoloturneringen bak Ungarn og Tyskland. Det var 16 nasjoner som stilte med lag.  De Pauw spilte alle tre kamper under vannpoloturnering i Berlin.  

## OL-medaljer
* 1936  Berlin -  Bronse i vannpolo,  Belgia

## Eksterne lenker
*
Ramsau am Dachstein

**Ramsau am Dachstein** er en by og en kommune i distriktet Liezen i delstaten Steiermark i Østerrike. Ramsau er navnet som benyttes i dagligtale.

Kommunen Ramsau am Dachstein består av småbyene Leiten, Rössing, Ramsau, Schildlehen, Vorberg og Hirzegg. På grunn av at kommunen ligger på et høyereliggende platå, er befolkningen meget spredt. Navnet Ramsau er første gang registrert med staveformen *Ramsowe* i et dokument fra ca. 1120. Ramsau-platået er meget gunstig i forhold til skisport, og det har blitt anlagt et senter for nordiske grener i området. Ramsau arrangerte VM på ski i nordiske grener i 1999. Det er også noen fasiliteter for alpint i området, og Ramsau kan tilby gode forhold for skisport og snøbrett året rundt.

## Referanser


## Eksterne lenker
* 
* austria.europe-mountains.com – Ramsau am Dachstein
Avantgardistisk metall

**Avantgardistisk metall** (også kjent som *avant-metall* eller *eksperimentell metall*) er undersjanger av heavy metal, som løselig definert ved bruken av eksperimentering og innovasjon, elementer fra avantgardistisk musikk, inkludert ikke-standardiserte og ukonvensjonelle lyder, instrumenter, sangstrukturer, spillestil og sangteknikker. Avantgardistisk metall er påvirket av progressiv rock og ekstremmetall, særskilt death metal, og er nært beslektet med progressiv metal. Avantgardistisk metall har sin opprinnelse i Sentral-Europa på begynnelsen av 1980-tallet. En del lokale miljøer er blant annet Los Angeles, San Francisco Bay Area, Boston, og Seattle i USA, Oslo i Norge, og Tokyo i Japan.

## Avantgarde kontra prog-metal
Avantgardistisk metall kan til tider forveksles med progressiv metal, som har kompliserte og varierte oppbygninger, hastigheter og stilarter, en kompleks sjanger fordi musikken er meget teknisk og vokalen er operainspirert med stor dynamikk og variasjon. Det er det eksperimentelle og nyskapende i avant-garde metal som virkelig skiller disse sjangerne. I andre tungmetall-sjangre er det ofte en ideologi eller estetikk som er kjennetegn, mens i avant-garde er det ikke slike fellesnevnere.

## Band
De tidligste avantgardistisk metall-bandene var blant andre Master's Hammer og Celtic Frost. Blant norske band i sjangeren er Arcturus, Solefald DHG, Ulver, Fleurety og Ved Buens Ende.

## Referanser


## Eksterne lenker
* Avantgardemetal.com
Målforsvaring

**Målforsvaring**, mest brukt kjent under uttrykket **goaltending**, er, i basketball, et uttrykk som brukes om ulovligheten når en spiller er nær ballen når den er på vei nedover i luften og er over kurven, som henger 305 cm fra bakken, mens den har en mulighet for å gå oppi kurven uten at den treffer ringen. Både i college-basketball og i NBA blir det også blåst for målforsvaring dersom ballen har truffet tavlen bak kurven mens den er over kurven når en spiller tar den. Det spiller ingen rolle om ballen går nedover eller oppover i luften så lenge den har truffet tavlen og er over kurvens høyde. Ofte avgjør målforsvaringregelen om en blokkering blir lovlig utført, eller om det er en feil. Både i college-basketball og i high school-basketball blir det også blåst for målforsvaring dersom en spiller er nær ballen fra straffeskytteren har kastet den og ballen går under 305 cm.

Dersom målforsvaring inntreffer under en kamp får laget som skjøt ballen antall poeng som de ville fått dersom ballen gikk i kurven. Hvis målforsvaring inntreffer på en straffe i college-basketball eller i high school-basketball får laget som skjøt straffen ett poeng og motstanderen som begikk målforsvaringen får en teknisk feil.

Målforsvaring blir ofte forvekslet med målforstyrrelse. Begge involverer forstyrring av skudd fra banen, og angrepslaget får i begge tilfellene mulighet til å få poeng selv om ballen ikke nødveningvis hadde gått i kurven.

## Eksterne lenker
* 
*
Sør-Georgia og Sør-Sandwichøyenes riksvåpen

**[[Sør-Georgia og Sør-Sandwichøyene]]s riksvåpen** ble antatt i 1985 etter opprettelsen av øyene som et eget britisk oversjøisk territorium. Fra 1962 til 1985 var Sør-Georgia og Sør-Sandwichøyene en del av territoriet Falklandsøyene og brukte deres riksvåpen. Før 1962 var øyene en del av Britisk Antarktis og brukte deres riksvåpen.

Riksvåpenet består av et skjold med en gyllen løve som holder en fakkel, som representerer Storbritannia og oppdagelse. Bakgrunnet på skjoldet er blått og hvitt, fra våpenskjoldet til James Cook som oppdaget øyene. En sel og en gulltoppingvin er henvoldsvis på skjoldets høyre og venstre side. På toppen av riksvåpenet er det et reinsdyr, etter de to stammene på Sør-Georgia som ble introdusert av norske hvalfangere.
Blastula

**Blastula** eller **bringebærstadiet** er et tidlig stadium i fosterutviklingen hos dyr. Navnet blastula kommer fra gresk *βλαστός* (blastos) – skudd). Blastulastadiet følger morulastadiet, og etterfølges av gastrulastadiet.

## Dannelse og utseende

En blastula dannes ved gjentatte delinger av zygoten. Denne delingen leder til en morula, som er en klump av celler. Etter hvert som antall celler stiger, vil de midterste cellene i klumpen miste kontakten med hverandre. Ved 7 celledeling, når fosteret er rundt 128 celler, dannes et væskefylt hulrom i midten.
 
Cellelaget rundt kalles *blastoderm*, mens hulrommet inni kalles *blastocoel*.

Hos dyr med en del eggeplomme vil cellene i den nedre (vegetative) delen av fosteret være større og inneholde mer plomme enn de i den øvre. Disse cellene vil ved gastrulasjonen ende opp som slimhinnene i magen på fosteret.

## Blastula hos forskjellige dyregrupper
Hos pigghuder, hemichordater og ryggstrengdyr foregår dannelsen av blastula som beskrevet over. Beskrivelsen over stemmer for et egg med lite eggeplomme, slik som man finner hos lansettfisker (primitive ryggstrengdyr). Denne formen for egg viser en meget enkel fosterutvikling.

Hos protostome dyr kan eggdelingen foregå litt annerledes. Celledelingen foregår etter et spiralmønster i stedet for tverrdeling, men resultatet er mer eller mindre det samme i hele dyreriket, med unntak av svamper og dyr med mye eggeplomme. Hos svamper dannes ikke gastrula i det hele tatt.

Hos dyr med stor eggeplomme (slik som fugler og krypdyr) vil ikke celledelingen ha mulighet til å skjære gjennom plommen. 
Selve fosteret blir liggende som en liten skive over plommen, og blastulaen dannes som en liten klump med celler uten noe klart hulrom.

## Blastula og blastocyst hos pattedyr

Egg hos placentale pattedyr har ikke plomme, men dannelsen av blastulaen på en litt annen måte enn hos andre dyr med plommeløse egg. Cellene danner et hulrom, men dette hulrommet tilsvarer ikke blastocoel, men derimot chorion, en av fosterhinnene. Utenpå chroin ligger en membran som ved kontakt med livmorveggen vil kunne danne en morkake. Den tomme blastulahulen tilsvarer det som ville ha vært en plommemasse i et egg, og noen virkelig blastocoel forekommer ikke.

## Se også
*Eggcelle
*Egg
*Morula
*Gastrula
*Foster
*Fosterutvikling
*Protostomier
*Deuterostomier

## Referanser


## Videre lesning
* Gilbert, S.F. (2003): Developmental Biology. Sinauer. ISBN 0-87893-258-5.
* Wolpert, L. (2006): Principles of Development. Oxford University Press ISBN 0-19-927536-X.
John Davis

**John Davis** er navnet til flere personer:

### Kunst og media
* John Davis (produsent), en amerikansk filmprodusent (f. 1954)
* John Davis (sanger) og en av stemmene bak Milli Vanilli (d. 2021)

### Andre politikere
*John Davis (australsk politiker) (f. 1817 – d. 1893),
*Jack Davis (canadisk politiker) (f. 1916 – d. 1991),  
*John Caswell Davis (f. 1888 – d. 1953), Canadisk senator 
*John Francis Davis, 1st Baronet (f. 1795 – d. 1890), Britisk guvernør i Hongkong

### Sport
*John Davis (vektløfter) (f.1921, d.1984) amerikansk vektløfter, olympisk mester

### Andre
*John Davis (oppdager) (ca. 1550-1605), oppdaget i 1592 Falklandsøyene

## Se også
*John Davies
Christer van der Kwast

**Edward Christer van der Kwast** (født 3. juni 1944 i Stockholm) er en pensjonert svensk jurist og førstestatsadvokat («överåklagare»). 

På begynnelsen av 1990-tallet arbeidet han som regional statsadvokat i Härnösand i Västernorrlands län. Han var da aktor i samtlige rettssaker mot Thomas Quick, og fikk Quick dømt for åtte mord. Alle dommene ble siden opphevet. Van der Kwast ble offentlig anklaget for å holde tilbake opplysninger som kunne tale for at Quick skulle være uskyldig. Ifølge kriminologen Leif G.W. Persson var van der Kwast en aktor med «unikt dålig statistik vad gäller antalet framgångsrika åtal». Quick ble senere tilkjent oppreisning og frikjent for samtlige av de mordene han tidigere var blitt dømt for. Van der Kwast fikk i 2015 utgitt en bok der han tilbakeviser kritikken.

Som førstestatsadvokat var han leder for området økonomisk kriminalitet innen den svenske påtalemyndigheten, og var blant annet kjent fra Skandia-rettssaken, der bl.a. sjefen for Skandia Liv ble dømt til 18 måneders fengsel for økonomisk utroskap.

## Referanser
Barry Robson

**Barry Robson** (født 7. november 1978 i Aberdeen i Skottland) er en skotsk fotballspiller som spiller for Vancouver Whitecaps. Han er først og fremst sentral midtbanespiller, men kan spille overalt i midtbanelinjen. 

## Klubbkarriere
### Tidlige år
Barry Robsom begynte sin profesjonelle karriere i den skotske storklubben Rangers FC. Starten var frisk, men Robson klarte aldri å etablere seg i første-elleveren i hovedstadslaget. Høsten 1997 ville han satse på en annen klubb i stedet og valget falt på Inverness Thistle og selv om han ikke ble regnet som førstevalg de første sesongene, hjalp han likevel Inverness til opprykk fra skotsk andredivisjon til Premier League i 1998-1999 sesongen. I 1999-2000 sesongen gikk Robson på lån til den skotske tredjedivisjonsklubben Forfar Athletic, men returnerte etter endt sesong for å kjempe om en plass i Inverness' første-ellever.

### Dundee United
Etter mange år i Inverness byttet Robson endelig klubb i mai 2003. Dundee United hadde lagt inn bud og avtalen var snart klar for undertegnelse. Debuten til Robson kom og i hans første kamp for United ble Robson sent av banen med rødt kort. Selv denne tråkige starten ble Robson en kjent figur i Dundees første-ellever utover årene og i sin andre sesong for klubben mistet han kun to kamper i løpet av sesongen og endte med nest flest mål av Uniteds spillere denne sesongen. På slutten av sesongen scoret han det avgjørende målet mot sin gamle klubb Inverness og berget dermed Dundee United i skotsk Premier League. Dette gjorde at han ble tatt opp i B-troppen til Skottland.

Robson gikk inn i 06-07 sesongen som lagkaptein for Dundee United og i løpet av denne sesongen nådde han 100 spilte kamper for klubben. Han signerte også en fire-års kontrakt ut sesongen 2011. I samme sesong ble han den mestscorende midtbanespilleren med 11 mål på 29 kamper. Sesongen 07-08 ble enda bedre og han scoret hele 12 mål på 24 kamper og endte på og ble nest-beste målscorer i den skotske ligaen dette året.

### Celtic
Den siste dagen i overgangsvinduet i januar 2008 gikk Robson til Celtic for en ukjent sum, samt Celtic-spiller James O'Brien på lån ut sesongen. 

Den 10. februar fikk han sin Celtic-debut mot Aberdeen FC og på hans aller første berøring på ballen som Celtic-spiller scoret han sitt første mål på frispark. Hans andre mål kom i en annen debut, debuten i Champions League mot Barcelona. 
Samme året, 27. april, kronet han sin debut-sesong med å score i sin første by-derby (Old Firm) mot Rangers. I dag er han fast på Celtics lag som leder den skotske toppserien.

## Landslag
I mars 2006 ble Robson for første gang tatt opp til landslaget, da B-landslaget til Skottland. I august 2007, da som Dundee-spiller fikk han sin første a-lagsinnkalling da han fikk sin debut mot Sør-Afrika. Han ble også kalt inn til de forekommende kampene mot Litauen og Frankrike i EM-kvalifiseringen, men fikk ikke noen minutter denne gangen. Hans første landslagsmål kom i kvalifiseringskampen mot Island, selv om det er tvil om det er han eller James McFadden som er kreditert scoringen siden. Robson er senere offisielt kreditert scoringen fra FIFAs hold.
## Eksterne lenker
*
Bahrainsk dinar

**Bahrainsk dinar** er valutaen i Bahrain. Valutakoden er BHD. Den er delt opp i 1000 fils og ble introdusert i 1965 som erstatning for Gulf-rupi, med vekslingskursen 10 rupi = 1 dinar. Navnet på den bahrainske dinaren stammer fra den romerske denariusen. Den gis ut av Bahrains sentralbank, Central Bank of Bahrain.

## Eksterne lenker
* Sedler fra Bahrain (på tysk)